CELEX: 31981H0879
Language: el
Date: 1981-10-09 00:00:00
Title: 81/879/EOK: Σύσταση της Επιτροπής της 9ης Οκτωβρίου 1981 σχετικά με το διασυνοριακό συντονισμό στο πεδίο της περιφερειακής ανάπτυξης

Avis juridique important

|

31981H0879

81/879/EOK: Σύσταση της Επιτροπής της 9ης Οκτωβρίου 1981 σχετικά με το διασυνοριακό συντονισμό στο πεδίο της περιφερειακής ανάπτυξης  

Επίσημη Εφημερίδα αριθ. L 321 της 10/11/1981 σ. 0027 - 0028 Ισπανική ειδική έκδοση: Κεφάλαιο 14 τόμος 1 σ. 0054  Πορτογαλική ειδική έκδοση : Κεφάλαιο 14 τόμος 1 σ. 0054 

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 9ης Οκτωβρίου 1981  σχετικά με το διασυνοριακό συντονισμό στο πεδίο της περιφερειακής αναπτύξεως  (81/879/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 155,  την απόφαση 75/185/ΕΟΚ του Συμβουλίου της 18ης Μαρτίου 1975 περί συστάσεως Επιτροπής Περιφερειακής Πολιτικής (1), και ιδίως το άρθρο 2 παράγραφος 1 υπό δ,  τον κανονισμό (ΕΟΚ) αριθ. 724/75 του Συμβουλίου της 18ης Μαρτίου 1975 περί συστάσεως Ευρωπαϊκού Ταμείου Περιφερειακής Αναπτύξεως (ΕΤΠΑ) (2), όπως τροποποιήθηκε τελευταία από τον κανονισμό (ΕΟΚ) αριθ. 3325/80 (3), και ιδίως το άρθρο 6,  το κοινό διάγραμμα των προγραμμάτων περιφερειακής αναπτύξεως (4), το οποίο επεξεργάστηκε η επιτροπή περιφερειακής πολιτικής,  τη σύσταση 79/535/ΕΟΚ της Επιτροπής της 23ης Μαΐου 1979 προς τα Κράτη μέλη σχετικά με τα προγράμματα περιφερειακής αναπτύξεως (5), και ιδίως το σημείο 5,  το διασυνοριακό πρόγραμμα Ems-Dollart, το οποίο ανακοίνωσαν στην Επιτροπή οι κυβερνήσεις των Κάτω Χωρών και της Ομοσπονδιακής Δημοκρατίας της Γερμανίας και το οποίο εξέτασε η Επιτροπή Περιφερειακής Πολιτικής στις 15 Φεβρουαρίου 1979,  Εκτιμώντας:  ότι το εν λόγω πρόγραμμα Ems-Dollart, που καταρτίσθηκε από κοινού από το Βασίλειο των Κάτω Χωρών και την Ομοσπονδιακή Δημοκρατία της Γερμανίας, αποτελεί πρώτη δοκιμαστική εφαρμογή του κοινού διασυνοριακού προγράμματος στο οποίο παρουσιάζονται σύμφωνα με το κοινό διάγραμμα τα ιδιαίτερα προβλήματα της ζώνης αυτής, ιδίως δε τους λόγους που επιβραδύνουν την ανάληψη δράσεως και οφείλονται στην καθυστέρηση που παρατηρείται στη διαδικασία ολοκληρώσεως καί, τέλος, τις ενέργειες που επιτελούνται εκατέρωθεν των συνόρων·  ότι το πρόγραμμα αυτό πρέπει να αναπτυχθεί περισσότερο με γνώμονα κοινούς στόχους προκειμένου να επιτευχθεί βελτίωση του συντονισμού της πολιτικής που ακολουθείται στον τομέα της περιφερειακής αναπτύξεως εκατέρωθεν των συνόρων, τονίζοντας με ιδιαίτερη έμφαση την ενοποίηση των όρων ανταγωνισμού·  ότι στα εν λόγω δύο Κράτη μέλη υφίστανται και άλλες ζώνες οι οποίες έχουν κοινά χερσαία σύνορα και αντιμετωπίζουν ειδικής φύσεως προβλήματα και για τις οποίες προετοιμάζονται κοινά διασυνοριακά προγράμματα·  ότι, γενικά, κατά το συντονισμό των πολιτικών που ακολουθούνται στον τομέα της περιφεριακής αναπτύξεως οι εσωτερικές συνοριακές περιοχές της Κοινότητος, ιδίως δε οι περιοχές ή οι ζώνες αναπτύξεως ή μετατροπής, παρουσιάζουν συχνά ειδικής φύσεως προβλήματα·  ότι, ως εκ τούτου, τα Κράτη μέλη και η Κοινότης έχουν ιδιαίτερη ευθύνη έναντι των εν λόγω ζωνών και περιοχών·  ότι, όταν εμφανίζονται παρόμοια ειδικής φύσεως προβλήματα εκατέρωθεν των συνόρων, απαιτείται στενή συνεργασία μεταξύ των οικείων αρμοδίων αρχών προκειμένου να εξασφαλίζεται ο κατάλληλος συντονισμός της περιφερειακής πολιτικής των Κρατών μελών·  ότι, στην περίπτωση αυτή, κατά την επεξεργασία των προγραμμάτων περιφερειακής αναπτύξεως με την έννοια του άρθρου 6 του κανονισμού του Ευρωπαϊκού Ταμείου Περιφερειακής Αναπτύξεως (ΕΤΠΑ) για τη χρονική περίοδο 1981-85, θα πρέπει να λαμβάνεται υπόψη κατά την κοινωνικοοικονομική ανάλυση η ιδιαίτερη γεωγραφική θέση των περιοχών αυτών, ιδίως δε ο συμπληρωματικός χαρακτήρας των οικονομιών τους·  ότι αυτού του τύπου η συνεργασία θα ήταν σκόπιμο, όσον αφορά τις ζώνες οι οποίες ευρίσκονται πλησιέστερα προς τα σύνορα, να κατέληγε στην υλοποίηση πραγραμμάτων επενδύσεων, ιδίως στον τομέα των έργων κοινωνικής και οικονομικής υποδομής και της προστασίας του περιβάλλοντος·  ότι η Επιτροπή, από την πλευρά της, εκφράζει την πρόθεση, αφενός μεν, να εξετάσει με ιδιαίτερη προσοχή και σύμφωνα με τις συστάσεις που διατυπώνονται κατωτέρω τα προγράμματα αναπτύξεως των παραμεθορίων περιοχών, τα οποία της γνωστοποιούνται δυνάμει του άρθρου 6 παράγραφος 3 του κανονισμού ΕΤΠΑ, καί, αφετέρου, να παραχωρήσει προτεραιότητα στη χρηματοδότηση μελετών οι οποίες θα επιτρέψουν τη βελτίωση του συντονισμού κατά την επεξεργασία προγραμμάτων περιφερειακής αναπτύξεως που αφορούν τις παραμεθόριες περιοχές,  ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. Το Βασίλειο των Κάτω Χωρών και η Ομοσπονδιακή Δημοκρατία της Γερμανίας εξακολουθούν τις εργασίες διασυνοριακού συντονισμού με στόχο την περαιτέρω επεξεργασία του υφισταμένου προγράμματος Ems-Dollart. Καταρτίζουν, εξάλλου, διασυνοριακά προγράμματα και για τις άλλες ζώνες κατά μήκος των γερμανοολλανδικών συνόρων. Τα προγράμματα αυτά, με γνώμονα κοινούς στόχους, αφορούν ιδίως την εναρμόνιση των περιφερειακών και κατά τομείς χορηγουμένων ενισχύσεων στις ιδιωτικές επενδύσεις· εντοπίζουν τους λόγους που επιβραδύνουν την ανάληψη δράσεως καθώς και τις ενέργειες που πρέπει να πραγματοποιηθούν.  2. Γενικά, τα Κράτη μέλη, τα οποία καταρτίζουν προγράμματα περιφερειακής αναπτύξεως, βάσει του άρθρου 6 του κανονισμού του Ευρωπαϊκού Ταμείου Περιφερειακής Αναπτύξεως (ΕΤΠΑ), κατά τη χρονική περίοδο 1981-85, για τις περιοχές που απολαύουν ενισχύσεως εκ μέρους του ΕΤΠΑ, προβαίνουν καταλλήλως, όταν πρόκειται για περιοχές οι οποίες έχουν κοινά σύνορα με περιοχές άλλου Κράτους μέλους, σε συνεννοήσεις με τις αρμόδιες αρχές του όμοιου Κράτους, προκειμένου να εξασφαλισθεί συντονισμός που θα αφορά ιδίως τους ακόλουθους τομείς:  - οικονομική και κοινωνική ανάλυση, ιδίως δε των προβλημάτων απασχολήσεως που συνδέονται με τη διασυνοριακή κίνηση,  - στόχοι αναπτύξεως,  - ενέργειες αναπτύξεως.  3. Κατά την κατάρτιση αυτών των προγραμμάτων περιφερειακής αναπτύξεως, τα Κράτη μέλη συγκεντρώνουν ιδιαίτερα τις προσπάθειές τους στην πραγματοποίηση βελτιωμένης εξισορροπήσεως των αμέσων και εμμέσων ενισχύσεων που χορηγούνται στις επιχειρήσεις, κατά τρόπο ώστε να αποφευχθεί κάθε κίνδυνος συναγωνισμού στη χορήγηση ενισχύσεων, ιδίως στις ζώνες που ευρίσκονται πλησιέστερα προς τα σύνορα.  4. Τα Κράτη μέλη εξετάζουν τη δυνατότητα από κοινού καταρτίσεως διασυνοριακών προγραμμάτων για τις ζώνες που ευρίσκονται πλησιέστερα προς τα σύνορα, ιδίως στον τομέα των επενδύσεων κοινωνικής και οικονομικής υποδομής και της προστασίας του περιβάλλοντος.  Έγινε στις Βρυξέλλες, στις 9 Οκτωβρίου 1981.  Για την 'Επιτροπή  Antonio GIOLITTI  Μέλος της Επιτροπής  (1) ΕΕ αριθ. L 73 της 21. 3. 1975, σ. 47.  (2) ΕΕ αριθ. L 73 της 21. 3. 1975, σ. 1.  (3) ΕΕ αριθ. L 349 της 23. 12. 1980, σ. 10.  (4) ΕΕ αριθ. C 69 της 24. 3. 1976, σ. 2.  (5) ΕΕ αριθ. L 143 της 12. 6. 1979, σ. 9.